ԵՄ-ն հետաքրքրված է Հարավային Կովկասում քաղաքական կայունության ու տնտեսական բարեկեցության հարցում: Լեռնային Ղարաբաղի շուրջ հակամարտությունը շարունակում է լրջորեն խոչընդոտել Հայաստանի սոցիալ-տնտեսական զարգացմանը և նպաստել ողջ տարածաշրջանի անկայունությանը: ԵՄ-ն շարունակում է աջակցել ԵԱՀԿ Մինսկի խմբի՝ հակամարտության խաղաղ կարգավորման ուղղությամբ իրականացվող ջանքերին, այդ թվում և Հարավային Կովկասի և Վրաստանի ճգնաժամի հարցերով ԵՄ Հատուկ ներկայացուցչի միջոցով: Հակամարտության կողմերի շրջանում վստահության զարգացմանը խրախուսելու նպատակով՝ Եվրամիությունը ֆինանսավորում է մարդկանց միջև շփումները՝ «Լեռնային Ղարաբաղի հակամարտության խաղաղ կարգավորման շուրջ Եվրոպական գործընկերություն» (EPNK) ծրագրի շրջանակներում և խաղաղության ամրապնդմանն ուղղված փոքր դրամաշնորհների միջոցով (PeaCE):